Source: http://monitorulneamt.ro/ceahlaul-vs-csikszereda-duel-in-cupa-sub-pietricica/
Timestamp: 2019-12-06 13:52:44+00:00

Document:
Ceahlăul vs. Csikszereda, duel în Cupă, sub Pietricica » Monitorul de Neamț și Roman
■ galben-negrii vor primi miercuri vizita harghitenilor, în turul III al Cupei României ■ anul trecut, ciucanii au furnizat surpriza competiţiei, eliminînd pe Dinamo Bucureşti ■ „De un singur lucru sînt sigur: Miercurea Ciuc nu o să aibă meci uşor la Piatra Neamţ“, promite antrenorul Ştefan Stoica ■ partida va începe la ora 17.30 ■
CSM Ceahlăul şi Csikszereda Miercurea Ciuc se vor înfrunta miercuri, 28 august, la Piatra Neamţ în turul III al Cupei României, iar jocul se anunţă a fi interesant dincolo de miza calificării. Oaspeţii vin în oraşul de sub culmea Pietricica din postura de favoriţi pe hîrtie, în condiţiile în care în vară au reuşit promovarea în Liga 2, în timp ce gazdele jocului abia în acest sezon şi-au propus acest obiectiv. Un alt plus al ciucanilor este legat de prestaţia de anul trecut în Cupă, ei furnizînd şocul optimilor după ce au eliminat, este adevărat la lovituri de departajare, pe Dinamo Bucureşti. Revenind la jocul de la Piatra Neamţ, trebuie precizat că antrenorul nemţenilor, Ştefan Stoica, a recunoscut deschis că va menaja o parte din jucători, pentru a-i avea proaspeţi pentru jocul de campionat de la sfîrşitul acestei săptămîni, de la Foşcani, cu CSm din localitae, o grupare ce emite pretenţii la promovare în actuala ediţie a Ligii 3, Seria 1. „Cupa României este o competiţie foarte frumoasă, însă nu ştiu cît de pregătiţi sîntem la momentul acesta ca să atacăm şi această întrecere, dar şi campionatul. Cu siguranţă, în jocul de mîine (miercuri – n.r.) o să facem multe schimbări. Nu ascund faptul că pregătesc mai mult meciul de sîmbătă de la Focşani, însă asta nu înseamnă că o să fim victime sigure în meciul din Cupa României. Chiar dacă echipa adversă este cu o categorie mai sus decît noi, eu cred că avem puterea şi avem jucătorii care să poată face faţă competiţiei. În mod clar o să odihnim o parte din jucătorii noştri care cred că nu sînt încă pregătiţi. Jucătorii străini care au venit la ceahlăul au intrat direct la meciul de campionat cu Miroslava. Sînt jucători care nu au o pregătire foarte bună, nu au jocuri de verificare foarte multe şi cred că este periculos trei jocuri într-o săptămînă. Avem 19 jucători de cîmp care se antrenează, avem jucători pe care nu i-am folosit în meciul de sîmbătă şi care trebuie să intre şi ei în ritmul echipei. De asta o să încercăm ca toţi să fie pregătiţi să ajute, deoarece campionatul este lung. De un singur lucru sînt sigur: că Miercurea Ciuc nu o să aibă meci uşor la Piatra Neamţ. Ştiu că este o echipă foarte bine pusă la punct, dar nu o să le fie uşor cu noi. Au avantajul că în campionat vor juca marţi, aşa că vor avea mai multe zile de odihnă. Asta nu înseamnă că nu ne interesează Cupa României. Ar fi o greşeală dacă s-ar crede astfel“, a declarat antrenorul echipei CSM Ceahlăul, Ştefan Stoica. În etapa a III-a a Cupei României au intrat în competiţie cele 30 de cîştigătoare ale fazei a doua, 13 echipe care au evoluat în ediţia precedentă a competiţiei Liga 3 şi 11 echipe din actuala ediţie a competiţiei Liga 2, urmînd a se disputa un total de 27 de meciuri, într-o singură manşă, eliminatorie. Primele dueluri din această fază a competiţiei au avut loc marţi, 27 august: CS Unirea Ungheni 2018 – CSM Avîntul Reghin; FC Unirea Dej – CS Sănătatea Servicii Publice Cluj-Napoca; AS Unirea Mirceşti – CS Aerostar Bacău	; CSC Sânmartin – CS Luceafărul Oradea; CS Şoimii Lipova – AFC UTA Arad; CS Făurei – ACS Dacia Unirea Brăila; CSC Ghiroda şi Giarmata Vii – ACS Poli Timişoara; AFC Voinţa Lupac – AFC Ripensia Timişoara; ACS Vedita Coloneşti M.S. – ACSO Filiaşi; CSM Alexandria – AFC Turris-Oltul Turnu Măgurele. Miercuri, 28 august, în afară de jocul de la Piatra Neamţ vor mai avea loc următoarele partide cu începere de la ora 17.30: CS Măgura Cisnădie – ACS Industria Galda; CS Crişul Chişineu Criş – CS Gloria Lunca-Teuz Cermei; CS Inter Petrila – Clubul Sportiv Muncitoresc Reşiţa; ACS Flacăra Horezu – CS Pandurii Lignitul Tîrgu Jiu; Fotbal Club Rapid – ASC Daco-Getica Bucureşti; CS Tunari – AFC Unirea 04 Slobozia; SC Popeşti-Leordeni – CS Afumaţi; CSA Steaua Bucureşti – CS Baloteşti; CSM Flacăra Moreni – AFC Progresul 1944 Spartac; AFC Metalul Buzău – SCM Gloria Buzău; ACS KSE Tîrgu Secuiesc – ACS Olimpic Cetate Rîşnov; CSM Focşani 2007 – ACS Suporter Club Oţelul Galaţi; ACS Foresta Suceava – CSM Bucovina Rădăuţi; CS Minaur Baia Mare – ACS Fotbal Comuna Recea; U Craiova 1948 SA – ACS Viitorul Pandurii Tîrgu Jiu; CS Victoria Cumpăna – FC Farul Constanţa.
Cuvinte cheie:Csikszeredaduelpietricica

References: CSM 
 CSm 
 CSM 
 CSM 
 CSM 
 CSM 
 CSM 
 CSM